Βεατρίκη της Ουγγαρίας

Η Βεατρίκη''' (1290 – 1343 ή 1354) από τον Οίκο των Καπετιδών-Ανζού ήταν κόμισσα (δελφίνη'') τού Βιενουά από τον γάμο της με τον Ιωάννη Β΄ του Βιενουά.

 Βιογραφία 
Ήταν η μεγαλύτερη κόρη και το δεύτερο από τα τρία παιδιά του Καρόλου Μαρτέλου διεκδικητή βασιλιά της Ουγγαρίας και της Κλημεντίας των Αψβούργων, κόρης του Ροδόλφου Α΄ της Γερμανίας.  Η Βεατρίκη ήταν αδελφή του Καρόλου Α΄ της Ουγγαρίας και της Κλημεντίας, συζύγου τού Λουδοβίκου Ι΄ της Γαλλίας.

Όταν η Βεατρίκη ήταν μόλις έξι ετών το 1296, παντρεύτηκε στη Νάπολη τον Ιωάννη Β΄ του Βιενουά, που ήταν δέκα χρόνια μεγαλύτερός της.  Το ζευγάρι είχε δύο παιδιά.

Όταν ο σύζυγός της απεβίωσε το 1319, η Βεατρίκη έγινε μοναχή στο Σιτώ. Παρέμεινε εκεί μέχρι το 1340, όταν μεταφέρθηκε στο αβαείο Σαιν-Ζυστ-ντε-Κλαι. Ο γιος της ίδρυσε για εκείνη το μοναστήρι του Σαιν-Ζυστ νταν λε Ρουαναί.

Η Βεατρίκη απεβίωσε το 1343 (ή το 1354). Τάφηκε στο μοναστήρι, που της είχαν ιδρύσει οι γιοι της.

 Οικογένεια 
Παντρεύτηκε τον Ιωάννη Β΄ του Βιενουά και είχε τέκνα:
 Γκιγκ Η΄ 1309-1333, δελφίνος του Βιενουά. Νυμφεύτηκε την Ισαβέλλα  των Καπετιδών, κόρη του Φιλίππου Ε΄ της Γαλλίας.
 Ουμβέρτος Β΄ 1312-1355, δελφίνος του Βιενουά.  Νυμφεύτηκε τη Mαρία του Μπω.

 Πρόγονοι  

 Βιβλιογραφικές αναφορές 

 Πηγές 



Κατηγορία:Γάλλοι του 14ου αιώνα
Κατηγορία:Γάλλοι του 13ου αιώνα